17.4.2023.
LV
Eiropas Savienības Oficiālais Vēstnesis
L 102/77
II PIELIKUMS
Pieteikums atļaujai ievest preces Ziemeļīrijā galapatērētājiem (minēts 9. pantā) Pieteikuma informācija 1.
Apliecinošie dokumenti Obligātie apliecinošie dokumenti un informācija, kas visiem pieteikuma iesniedzējiem ir jāiesniedz: uzņēmuma dibināšanas dokuments /pastāvīgās darījumdarbības vietas apliecinājums.
2.
Citi apliecinošie dokumenti un informācija, kas pieteikuma iesniedzējam ir jāiesniedz: jebkādi citi apliecinošie dokumenti vai informācija, ko uzskata par relevantu, lai pārbaudītu pieteikuma iesniedzēja atbilstību šā lēmuma 10. un 11. pantā minētajiem nosacījumiem.
Sniedz informāciju par pieteikumam pievienotā apliecinošā(-o) dokumenta(-u) veidu un, attiecīgā gadījumā, identifikācijas numuru un/vai izdošanas datumu.
Norāda arī pievienoto dokumentu kopējo skaitu.
3.
Datums un pieteikuma iesniedzēja paraksts Pieteikumus, kas iesniegti, izmantojot elektronisko datu apstrādes metodi, apliecina persona, kas iesniedz pieteikumu.
Datums, kurā pieteikuma iesniedzējs ir parakstījis pieteikumu vai citādi apstiprinājis tā autentiskumu.
Ziņas par pieteikuma iesniedzēju 4.
Pieteikuma iesniedzējs Pieteikuma iesniedzējs ir persona, kas iesniedz muitas dienestiem pieteikumu lēmuma saņemšanai.
Norāda attiecīgās personas vārdu, uzvārdu/nosaukumu un adresi.
5.
Pieteikuma iesniedzēja identifikācijas numurs Pieteikuma iesniedzējs ir persona, kas iesniedz muitas dienestiem pieteikumu lēmuma saņemšanai.
Norāda attiecīgās personas uzņēmēju reģistrācijas un identifikācijas numuru (EORI numuru), kā paredzēts Deleģētās regulas (ES) 2015/2446 1. panta 18. punktā.
6.
Pieteikuma iesniedzēja juridiskais statuss Dibināšanas dokumentā norādītais juridiskais statuss.
7.
PVN identifikācijas numurs(-i) Norāda PVN identifikācijas numuru, ja tāds ir piešķirts.
8.
Darījumdarbības veids Norāda ziņas par pieteikuma iesniedzēja darījumdarbību.
Īsi apraksta savu komercdarbību un norāda savu lomu piegādes ķēdē (piemēram, preču ražotājs, importētājs, mazumtirgotājs utt.).
Norāda: — ievesto preču paredzēto izmantojumu, tostarp preču veida aprakstu un to, vai tās tiek jebkādā veidā pārstrādātas; — aplēses par gada laikā iesniedzamo muitas deklarāciju skaitu attiecīgo preču laišanai brīvā apgrozībā; — to uzskaites, sistēmu un pārbaužu veidu, kas ieviests, lai apliecinātu 10. panta b) punktā minēto apņemšanos.